OTAMENDI TOLOSA (EH Bildu, 2018-06-28):
Eskerrik asko.
Uste dut azaldu dela eta Becerra jaunak ondo azaldu du. Gaur aipatu nahi izan ditut batez ere bi zuzenketa testuinguru batean edo testuinguru batean, eta bat zen Kaiaken desagertzea eskatzen zuena eta, noski, Tellería jauna, ez naiz berriro hasiko esplikatzen esplikatu dudana, baina zuen lege honen tramitazio trakets honen ondorio izan da zuzenketa horiek horrela mantentzea.
Guk ezin genuen zuzenketa behin aurkezturiko zuzenketak aldatu, legearen tramitazioak hala agintzen du, beraz, mesedez, ez zaitez etorri argumentu pobreak mahai gainean jarriz. Kaiak jartzen du Kaiak zetorrelako legean eta guk hori zuzendu behar izan dugu. Noski egiten diola EKPri erreferentzia, noski baietz, EKP da orain zuen zuzenketa bati esker sortuko den erakunde publiko, zuzenbide pribatuko erakunde publikoa. Eta horrla hasi naiz esaten, ez dakit ez didazuen ulertu edo ez didazue ulertu nahi izan, ez dakit, baina hala hasi naiz esaten.
Eta Damborenea jauna, noski baietz eta aipatu dut hori ere ez dakit zuk ere ez didazun entzuten, baina hori ere esan dut. Noski aitortzen dugu legean, orain gelditzen den lege honetan hobetu dela aspektu batean, sozietate publiko bat, existitzen zen sozietate publiko bat erakunde publiko bilakatzen da, zuzenbide pribatuko erakunde publiko batean bilakatzen da eta horrek hobekuntza bat dakar, noski baietz, esan dut. Baina hala ere ez dut uste nahiko denik.
Eta Becerra jaunak ondo esan duen bezala, Tellería jauna, mesedez ez egidazu halakorik esan, zerbitzu publikoak eskaini ahal dira aste bukaeran, gauetan edo edozein ordutegitan, ez naiz ni berriro horrekin katramilatuko, zuk nik baino hobetu badakizu, nik beste ondo badakizu hori horrela dela eta.
Borondatea hala balitz, gure tresna propioekin, baliabide propioekin kudeatu ahalko litzateke, Administrazio Publikotik zuzenean. Eta hori da guk hobesten duguna, hori da soilik guk hobesten duguna, eta horregatik ekarri dugu eta erreserbatu ditugu, esan dudan bezala, 243. zuzenketa eta berari lotuak dauden beste hainbat zuzenketa, ba Kaiak aipatzen den bakoitzean Kaiak kentzea eskatzen duenak. Hori zen helburu bakarra.
Bestetik, eta hau ere esan dut, beste zuzenketa bat aipatu nahi izan duguna edo mahai gaineratu nahi izan dugun eztabaida eta uste dut lortu dudala, behintzat denok aipatu duzuelako, eskumenen kontua zen.
Badakit zuzenketa horrek praktikoki ez zuela ezer ekartzen, orain momentu honetan zoritzarrez gure eskumenetatik at daudelako gure portuetako, gure bi portu garrantzitsuenetarikoak, Bilboko eta Pasaiako portuak. Guk nahi genuen bakarra zen legean kontenplatzea edo espresuki eskatzea hori, zeren gauza bat da aldarrikatzea, Tellería jaunak esan duen bezala, aldarrikatzen dugu, gu jarraitzen dugu aldarrikatzen, baina es que aldarrikatzea ez da nahiko.
36 urte dela lehenengoko transferentzia, lehenengoko portuak transferitu zirenetik, ikusi zenbat urte pasa den, portu horiek guk kudeatu beharko genituzkeen, ez da hain zaila. Aldarrikatzea ez da nahikoa, exijitu egin behar da, exijitu.
Eta badirudi ba azkeneko elkarrizketen arabera, ba eskumenen batzuk, lehentasuna markatuta duten eskumen batzuk, ba eskualdatuko direla epe motzean, badirudi. Hor badago kontutxo bat asko kezkatzen nauena; irakurri dudanagatik eta da irakurri dudanagatik, galdera egingo diogu Gobernuari hala den, Pasaiako Portua da lehentasuna duena, lehentasun berehalakoa duena. Bilbokoagatik ez da aipatu ere egiten ezer eta denok dakigu zein de gure itsasaldeko porturik garrantzitsuena.
Gehiengo esango nuke, Bizkaiko Golkoko porturik garrantzitsuena zein den, bere eragin ekonomiko izugarriagatik. Ikusi besterik ez dago azken urteetan nola garatu den Pasaiakoa eta nola garatu den Bilbokoa. Beraz, ez dut uste Pasaiakoa soilik eskualdatzeak mesederik egingo dionik gure herriari, ez dut uste. Baina bueno, jarraituko dugu horri buruz hitz egiten, gaia ez dudalako gehiegi landu, atzo bertan irakurri nuen berri baten aipamena soilik egiten ari naiz.
Eta hau esanda, hasi naizen bezala amaituko dut; esan lege hau behar-beharrezkoa ikusten dugula, bai, baina jasota datozen hainbat artikulu ez ditugu ondo ikusten, beraz, guk aurkeztu ditugun zuzenketei erreferentzia egiten dien, onartu ez diren guk aurkezturiko zuzenketei erreferentzia egiten dien artikuluei aurkako bozka emango diegu eta gainontzekoetan abstentziora joko dugu.
Besterik ez. Eskerrik asko.